stanford-oval/wikipedia huggingface dataset:
มัลแวร์
ความเสี่ยง > การใช้ระบบปฏิบัติการเดียวกัน

ความเป็นแบบเดียวกันอาจเป็นจุดอ่อนอย่างหนึ่ง 
ตัวอย่างเช่นถ้าคอมพิวเตอร์ทั้งหมดในเครือข่ายใช้ระบบปฏิบัติการเดียวกัน เมื่อหนอนคอมพิวเตอร์เจาะระบบหนึ่งได้ ก็จะเจาะที่เหลือทั้งหมดได้
ปัญหาโดยเฉพาะก็คือไมโครซอฟท์วินโดวส์และแมคโอเอสครองตลาดในอัตราสูงจนกระทั่งว่าการเจาะจุดอ่อนของระบบได้ก็จะทำให้บั่นทอนระบบเป็นจำนวนมากได้ 
ประเมินว่าในระหว่างเดือนมกราคม–มีนาคม 2020 มัลแวร์ร้อยละ 83 กระจายผ่านวินโดวส์ 10
แต่ก็สามารถลดความเสี่ยงได้โดยแบ่งเครือข่ายออกเป็นส่วน ๆ แล้วติดตั้งไฟล์วอลล์เพื่อไม่ให้คอมพิวเตอร์ในส่วนต่าง ๆ ติดต่อกันได้
การบรรเทาปัญหา > โปรแกรมต่อต้านไวรัสและต่อต้านมัลแวร์

โปรแกรมต่อต้านไวรัสและต่อต้านมัลแวร์จะช่วยป้องกันและกำจัดมัลแวร์บางอย่างได้
ยกตัวอย่างเช่น ไมโครซอฟท์ ซีเคียวริตี เอสเซนเชียล (สำหรับวินโดวส์เอ็กซ์พี วิสตา และวินโดวส์ 7) และวินโดวส์ดีเฟนเดอร์ (สำหรับวินโดวส์ 8, 10 และ 11) สามารถป้องกันคอมพิวเตอร์ในเวลาจริงได้ 
ส่วนโปรแกรมอีกอย่างของไมโครซอฟท์ คือ Windows Malicious Software Removal Tool จะกำจัดซอฟต์แวร์มุ่งร้ายจากระบบได้โดยอัตโนมัติเป็นประจำทุกเดือน
อนึ่ง ยังมีโปรแกรมต่อต้านไวรัสที่ใช้ได้ดีหลายอย่างที่สามารถดาวน์โหลดได้ฟรีจากอินเทอร์เน็ต โดยปกติจะจำกัดให้ใช้ฟรีนอกเชิงพาณิชย์เท่านั้น
การทดสอบพบว่าโปรแกรมฟรีบางอย่างดีพอ ๆ กับโปรแกรมที่ต้องจ่ายเงิน
ทั่วไปแล้ว ซอฟต์แวร์ต่อต้านไวรัสจะสู้กับมัลแวร์ด้วยวิธีต่าง ๆ ดังนี้
การป้องกันในเวลาจริง - คือป้องกันไม่ให้ติดตั้งมัลแวร์ในระบบได้ในเวลาจริง ด้วยการสแกนข้อมูลทั้งหมดที่เข้ามาทางเครือข่าย หรือข้อมูลที่เก็บลงบนดิสก์ แล้วระงับมัลแวร์ที่พบทั้งหมดเหมือนกับโปรแกรมต่อต้านไวรัส
การกำจัด - คือตรวจจับและกำจัดมัลแวร์ที่ได้ติดตั้งบนคอมพิวเตอร์แล้ว วิธีนี้จะสแกนข้อมูลในวินโดวส์เรจิสตรี ไฟล์ระบบปฏิบัติการและโปรแกรมที่ติดตั้งบนคอม แล้วแสดงรายการไฟล์อันตรายที่ได้พบ แล้วให้ผู้ใช้เลือกว่าจะลบหรือจะเก็บ หรือเปรียบเทียบกับรายการมัลแวร์ที่รู้แล้วลบไฟล์ที่มีในรายการ
แซนด์บ็อกซ์ - เป็นเทคนิคจำกัดโปรแกรมให้อยู่ในสิ่งแวดล้อมที่ควบคุมไว้ โดยโปรแกรมจะดำเนินการได้อย่างจำกัดเพื่อไม่ให้มีปฏิสัมพันธ์กับแอปอื่น ๆ และจำกัดการเข้าถึงทรัพยากรต่าง ๆ ของระบบอีกด้วยส่วนบราวเซอร์แซนด์บ็อกซ์ จะมีกระบวนการเว็บแยกออกต่างหากเพื่อป้องกันมัลแวร์และการถือโอกาส เป็นการเพิ่มความมั่นคง
การบรรเทาปัญหา > โปรแกรมต่อต้านไวรัสและต่อต้านมัลแวร์ > การป้องกันในเวลาจริง

องค์ประกอบโดยเฉพาะของซอฟต์แวร์ต่อต้านมัลแวร์ที่เรียกว่า สแกนเนอร์เมื่อเข้าถึง (on-access) หรือสแกนเนอร์ในเวลาจริง (real-time) 
จะมีฮุ๊กในแกนหรือในเคอร์เนลของระบบปฏิบัติการ จะทำงานคล้ายกับมัลแวร์บางอย่างเอง ต่างตรงที่ได้อนุญาตจากผู้ใช้เพื่อป้องกันระบบ
ทุกครั้งที่ระบบปฏิบัติการเปิดไฟล์ สแกนเนอร์ก็จะเช็คว่าไฟล์ติดเชื้อหรือเปล่า 
ปกติเมื่อพบไฟล์ที่ติดเชื้อก็จะหยุดดำเนินการ แล้วกักตัวไฟล์เพื่อป้องกันไม่ให้ทำอันตรายอย่างอื่น ๆ
โปรแกรมต่อต้านไวรัสโดยมากจะให้ผู้ใช้เลือกเปลี่ยนพฤติกรรมนี้ได้ 
วิธีป้องกันนี้อาจทำให้ระบบช้าลง มากเท่าไรจะขึ้นอยู่กับหน้าสลับที่สร้างในความจำเสมือน
การบรรเทาปัญหา > โปรแกรมต่อต้านไวรัสและต่อต้านมัลแวร์ > แซนด์บ็อกซ์

แซนด์บ็อกซ์เป็นโมเดลความมั่นคงคอมพิวเตอร์ที่จำกัดแอปให้อยู่ในสิ่งแวดล้อมที่ควบคุมไว้ จำกัดให้ทำแต่สิ่งที่พิจารณาว่าปลอดภัย แยกออกจากแอปอื่น ๆ บนคอม 
และจำกัดการเข้าถึงทรัพยากรของระบบเช่นความจำและระบบไฟล์
ส่วนแซนด์บ็อกซ์ของบราวเซอร์เป็นเทคนิคทางความมั่นคงที่แยกกระบวนการเว็บบราวเซอร์และแท็บออกจากระบบปฏิบัติการ
ช่วยป้องกันมัลแวร์, การฉวยโอกาสกับช่องโหว่ที่ยังไม่ได้อุด (ซีโรเดย์) และข้อมูลรั่วไหลที่ไม่ได้ตั้งใจ โดยกักกันคำสั่งการที่อาจเป็นอันตรายไว้ในแซนด์บ็อกซ์ 
ซึ่งทำโดยการสร้างกระบวนการต่างหาก ๆ, การจำกัดการเข้าถึงทรัพยากรของระบบ, การดำเนินการเนื้อหาเว็บในกระบวนการต่างหาก ๆ, การเฝ้าสังเกตการเรียกระบบ และการจำกัดใช้ความจำ 
การสื่อสารที่มั่นคงระหว่างกระบวนการจะทำผ่าน Inter-process communication (IPC)
มัล์แวร์จะหนีออกจากแซนด์บ็อกซ์ได้ก็ต่อเมื่อใช้ช่องโหว่ในกลไกแซนด์บ็อกซ์ หรือในระบบปฏิบัติการ
แม้แซนด์บ็อกซ์จะกันอันตรายไม่ได้ร้อยเปอร์เซ็นต์ แต่ก็จะลดช่องทางที่มัลแวร์ทั่วไปสามารถเจาะระบบได้ 
ดังนั้น การอัปเดตบราว์เซอร์และระบบปฏิบัติการอย่างสม่ำเสมอจึงเป็นเรื่องสำคัญมากเพื่อลดความเสี่ยง
การบรรเทาปัญหา > การสแกนความมั่นคงของเว็บไซต์

ซอฟต์แวร์สแกนช่องโหว่สามารถเช็คเว็บไซต์ ตรวจจับมัลแวร์ ตรวจดูซอฟต์แวร์ที่หมดอายุแล้ว และรายงานปัญหาทางความมั่นคงที่ปรากฏ จึงอาจลดความเสี่ยงเว็บไซต์ไม่ให้ถูกแฮ็กได้
การบรรเทาปัญหา > การแยกเครือข่ายคอมพิวเตอร์ออกเป็นส่วน ๆ

การตั้งเครือข่ายคอมพิวเตอร์ให้เป็นเครือข่ายย่อย ๆ แล้วจำกัดการติดต่อให้แต่ที่รู้ว่าสมควร อาจช่วยระงับการกระจายมัลแวร์ไปตามเครือข่าย
การบรรเทาปัญหา > การตัดระบบจากเครือข่าย (แอร์แก็ป)

มีไม้ตายที่ใช้สำหรับป้องกันคอมพิวเตอร์ไม่ให้ติดมัลแวร์ และการแพร่เชื้อต่อ ๆ ไป คือการตัดระบบออกจากเครือข่าย (air gap, แอร์แก็ป) แล้วเพิ่มการควบคุมการนำข้อมูลหรือซอฟต์แวร์เข้า/ออกจากคอมพิวเตอร์
อย่างไรก็ดีมัลแวร์ก็ยังสามารถข้ามอุปสรรคเช่นนี้ได้ อย่างน้อยที่สุดก็เพราะต้องใส่ซอฟต์แวร์ใหม่ ๆ เข้าในระบบแอร์แก็ป
มีตัวอย่างคือ Stuxnet ซึ่งเป็นปฏิบัติการที่เชื่อว่าเป็นฝีมือของสหรัฐและอิสราเอล 
เป็นการลอบส่งมัลแวร์เข้าในโครงการอาวุธนิวเคลียร์ของอิหร่านด้วยยูเอสบีแฟลชไดรฟ์ 
ซึ่งสร้างความเสียหายกับเครื่องมือในระบบโดยไม่ได้ลอบขโมยเอาข้อมูลออก
AirHopper
BitWhisper
GSMem
และ Fansmitter
เป็นเทคนิค 4 อย่างที่นักวิจัยได้สร้างขึ้นเพื่อลอบเก็บข้อมูลจากคอมพิวเตอร์แอร์แก๊ป โดยใช้สัญญาณรั่วทางแม่เหล็กไฟฟ้า ทางความร้อน และเสียง
งานวิจัย

งานวิเคราะห์ดัชนีวรรณกรรมที่ศึกษาทิศทางของมัลแวร์ระหว่างปี 2005-2015 โดยใช้เกณฑ์ต่าง ๆ 
รวมทั้งการตีพิมพ์ในวารสารที่มีอิทธิพล จำนวนการอ้างอิง ประเด็นการศึกษา จำนวนการตีพิมพ์ จำนวนคำหลัก สถาบันของผู้ตีพิมพ์ และผู้เขียน 
พบว่างานเพิ่มขึ้นปีต่อปีในอัตราร้อยละ 34.1 
ทวีปชั้นนำคืออเมริกาเหนือโดยตามด้วยเอเชียและยุโรป
ประเทศจีนและอินเดียพบว่ากำลังเพิ่มผลงานขึ้นเรื่อย ๆ อย่างสำคัญ
ดูเพิ่ม

วิศวกรรมสังคม
จารกรรมทางอุตสาหกรรม
ฟิชชิง
ความมั่นคงคอมพิวเตอร์
อาชญากรรมคอมพิวเตอร์
การสอดแนมไซเบอร์
แหล่งข้อมูลอื่น

Malicious Software ที่เว็บไซต์ Curlie
Further Reading: Research Papers and Documents about Malware on IDMARCH (Int. Digital Media Archive)
Advanced Malware Cleaning - a Microsoft video
| ด ค กรูปแบบของการแจกจ่ายซอฟต์แวร์ |
| --- | --- |
สัญญาอนุญาตซอฟต์แวร์:  เบียร์แวร์  ซอฟต์แวร์ที่เผยแพร่ซ้ำได้อย่างเสรี  ซอฟต์แวร์เสรีและโอเพนซอร์ส ซอฟต์แวร์เสรี ความหมายของคำว่า free ในภาษาอังกฤษ  ซอฟต์แวร์โอเพนซอร์ส นิยามโอเพนซอร์ส  โอเพนซอร์ส  รหัสต้นทาง  ซอฟต์แวร์จำกัดสิทธิ์ 
การเรียกเก็บค่าใช้จ่าย:  ซอฟต์แวร์โฆษณา  เชิงพาณิชย์  ฟรีเมียม  ฟรีแวร์  จ่ายตามความสมัครใจ Careware  Donationware  Postcardware  แชร์แวร์ Nagware 
ช่องทางการแจกจ่าย:  Retail software  ซอฟต์แวร์บริการ 
ฉ้อฉลและ/หรือหลอกลวง:  มัลแวร์ อินโฟสตีลเลอร์  เรียกค่าไถ่  สปายแวร์  ม้าโทรจัน  หนอน  ซอฟต์แวร์เน้นปริมาณ  ซอฟต์แวร์ที่อาจจะไม่พึงปรารถนา 
เฮ็กซ์ดัมป์ของหนอนคอมพิวเตอร์บลาสเตอร์ซึ่งฝากข้อความให้แก่ผู้ร่วมก่อตั้งบริษัทไมโครซอฟท์ บิล เกตส์
พยงค์ มุกดา

| พยงค์ มุกดาจ> ม., จ.ภ., บ.ช., ร.จ.ม. |
| --- | --- |
พยงค์ มุกดา
สารนิเทศภูมิหลัง
เกิด: 4 พฤษภาคม พ.ศ. 2469 พยงค์ มุกดา
เสียชีวิต: 12 กุมภาพันธ์ พ.ศ. 2553 (83 ปี) โรงพยาบาลรามาธิบดี กรุงเทพมหานคร
อาชีพ: นักร้อง, นักแสดง, นักประพันธ์เพลง, นักจัดรายการวิทยุ, ทหารเรือ
ปีที่แสดง: 2484 - 2553
ศิลปินแห่งชาติ: พ.ศ. 2534 - สาขาศิลปะการแสดง (เพลงไทยลูกทุ่ง - เพลงไทยสากล)
นาวาตรี พยงค์ มุกดา (4 พฤษภาคม พ.ศ. 2469 - 12 กุมภาพันธ์ พ.ศ. 2553)  เป็นศิลปินชาย นักร้อง นักแสดง นักประพันธ์เพลงชาวไทย มีชื่อเสียงจากการเป็นนักประพันธ์เพลงเป็นจำนวนมาก ได้แก่เพลงปลุกใจ และเพลงมาร์ช ประจำกองทัพเรือไทย อาทิเพลง เนวีบูล, ประดู่ไม่รู้โรย, มาร์ชสามัคคีสี่เหล่า และเพลงไทยสากล ประเภทเพลงลูกกรุง และลูกทุ่ง อีกนับพันเพลง นาวาตรี พยงค์ มุกดา ได้รับรางวัลนราธิป ประจำปี พ.ศ. 2550 จากสมาคมนักเขียนแห่งประเทศไทย และได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาศิลปะการแสดง (เพลงไทยลูกทุ่ง - เพลงไทยสากล) ประจำปี พ.ศ. 2534
ประวัติ

พยงค์ มุกดา เป็นชาวจังหวัดราชบุรี เป็นบุตรของนายแก้ว และนางบุญ มุกดา เกิดบนเรือกลางแม่น้ำแม่กลอง บริเวณตำบลท่าเสา จังหวัดราชบุรี จบชั้น ป.4 จากโรงเรียนเทศบาลวัดราชนัดดาราม และเข้าสู่วงการจากการเป็นนักร้องวงดุริยางค์กองทัพบก โดยการสนับสนุนของครูจำปา เล้มสำราญ ต่อมาจึงก่อตั้งวงดนตรีเป็นของตัวเองชื่อ วงพยงค์ มุกดา ซึ่งได้รับพระราชทานชื่อว่า "วงมุกดาพันธ์" และเป็นนามสกุลพระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตรอีกด้วย
นาวาตรีพยงค์ มุกดา สำเร็จการศึกษาสัมฤทธิบัตรภาษาเพื่อการสื่อสารสารนิเทศศาสตร์ จากมหาวิทยาลัยสุโขทัยธรรมาธิราช และได้รับปริญญาศิลปศาสตรดุษฎีบัณฑิตกิตติมศักดิ์ จากมหาวิทยาลัยราชภัฏธนบุรี ในปี พ.ศ. 2536
ครูพยงค์ มุกดา มีผลงานออกมาเป็นจำนวนมาก เคยเป็นนักร้อง นักแสดง นักจัดรายการวิทยุ เคยแสดงภาพยนตร์ เช่นเรื่อง เสน่ห์บางกอก, ไซอิ๋ว เคยอยู่วงดุริยางค์กองทัพเรือ เป็นผู้ประพันธ์เพลงมาร์ช เช่น "สหมาร์ชราชนาวี", "มาร์ชสามัคคีสี่เหล่า", นาวีบลู
วงการเพลง

ในฐานะนักแต่งเพลง ครูพยงค์ มุกดา มีผลงานทั้งเพลงลูกทุ่ง ลูกกรุง และเพลงมาร์ช ได้รับรางวัลแผ่นเสียงทองคำพระราชทานจากเพลง "นกขมิ้น" (ขับร้องโดย ธานินทร์ อินทรเทพ) "ช่อทิพย์รวงทอง" (ขับร้องโดย สมยศ ทัศนพันธ์) "นางรอง" และ "รักใครไม่เท่าน้อง" (ขับร้องโดย ทูล ทองใจ) "ลูกนอกกฎหมาย" (ขับร้องโดย ศรีสอางค์ ตรีเนตร) "รอพี่กลับเมืองเหนือ" (ขับร้องโดย พรทิพย์ภา บูรกิจบำรุง) "เด็ดดอกรัก" (ขับร้องโดย ชรินทร์ นันทนาคร) และ "ฝั่งหัวใจ" ขับร้องโดย บุษยา รังสี)
ในปี พ.ศ. 2532 ครูพยงค์ ได้รับรางวัลพระราชทานในงานกึ่งศตวรรษเพลงลูกทุ่งไทย 2 รางวัล จากเพลง "สาวสวนแตง" (ขับร้องโดย สุรพล สมบัติเจริญ) และ "ล่องใต้" (ขับร้องโดย ชัยชนะ บุญนะโชติ) และในปี พ.ศ. 2534 ได้รับรางวัลพระราชทาน 3 รางวัล จากเพลง "ยอยศพระลอ" (ขับร้องโดย ชินกร ไกรลาศ) "น้ำตาสาวตก" (ขับร้องโดย ศรีสอางค์ ตรีเนตร) และ "ลูกทุ่งเสียงทอง" (ขับร้องโดย เพชร พนมรุ้ง)
ในปี พ.ศ. 2534 พยงค์ มุกดา ได้รับการเชิดชูเกียรติเป็นศิลปินแห่งชาติ สาขาศิลปะการแสดง (ประพันธ์เพลงไทยสากล-เพลงลูกทุ่ง) นอกจากนี้ ลูกศิษย์ของท่านถึง 2 คน ก็ได้รับเชิดชูเป็นศิลปินแห่งชาติ เช่นกัน คือ ชัยชนะ บุญนะโชติ (พ.ศ. 2541) และ ชินกร ไกรลาศ (พ.ศ. 2542)
ในปี พ.ศ. 2551 ครูพยงค์ มุกดา ได้รับการเชิดชูเกียรติเป็นศิลปินอาวุโส รางวัลนราธิป ประจำปี พ.ศ. 2550
ถึงแก่อนิจกรรม

ครูพยงค์ มุกดา ถึงแก่อนิจกรรมด้วยโรคมะเร็งกระเพาะปัสสาวะและไตวายที่โรงพยาบาลรามาธิบดี เมื่อวันที่ 12 กุมภาพันธ์ พ.ศ. 2553 รวมอายุได้ 83 ปี
การแสดงภาพยนตร์

เสน่ห์บางกอก (2508)
ฝนเดือนหก (2513)
จงอางผยอง (2514)
ผู้หญิง 5 บาป (2545)
มนต์เพลงลูกทุ่ง เอฟ.เอ็ม (2545)
เกิดมาลุย (2547)
การแสดงละคร

ท่าฉลอม (2533)
ตัวอย่างผลงานแต่งเพลง

สุรพล สมบัติเจริญ
สาวสวนแตง
เป็นโสดทำไม
ลูกทุ่งเลือดสุพรรณ
สร้างวิมาน
ไหนว่าจะจำ
ลูกทุ่งกลองยาว
ผ่องศรี วรนุช
อาบน้ำตา
สัมพันธ์รักนักเพลง (คู่ชัยชนะ บุญนะโชติ)
ชัยชนะ บุญนะโชติ
ล่องใต้
สมยศ ทัศนพันธ์
ช่อทิพย์รวงทอง
หนุ่มหน้าหนาว
ศรีสอางค์ ตรีเนตร
น้ำตาสาวตก
ลูกนอกกฎหมาย
ใต้ร่มเชอรี่
ศรคีรี ศรีประจวบ
คิดถึงพี่ไหม (ทิว สุโขทัยต้นฉบับ)
ทุ่งสานสะเทือน
แม่กระท้อนห่อ
เพชร พนมรุ้ง
ลูกทุ่งเสียงทอง
ชินกร ไกรลาศ
ยอยศพระลอ
เพชฌฆาตใจ
น้ำตาใจ
พจน์ พนาวัลย์
ยิ้มแป้น
ธานินทร์ อินทรเทพ
ทำบุญด้วยอะไร
นกขมิ้น
พี่บุญน้อย
จับกระแต
ง้อเพราะรัก (ทิว สุโขทัยต้นฉบับ)
คิดถึงเธอทุกลมหายใจ
พี่มาทีหลัง
อย่าเห็นกันดีกว่า
รักน้องไม่เท่าใคร
ปองดอกฟ้า (อุดม เขียนเอี่ยมต้นฉบับ)
ถ้าคุณบอกผม
สวลี ผกาพันธุ์
แล้วเราจะรักกันได้อย่างไร
เป็นไปเสียได้
รุ่งฤดี แพ่งผ่องใส
เอาความขมชื่นไปทิ้งแม่โขง
แฟนซีชีวิต (เอมอร วิเศษสุดต้นฉบับ)
โจโจ้ซัง
เทียนชัย สมยาประเสริฐ
พรุ่งนี้ค่อยร้องไห้
ดิอิมพอสซิเบิ้ล
เป็นไปไม่ได้
คอยน้อง
สุเทพ วงศ์กำแหง
คีรีบูนบิน
ดาวลอย (อุดม เขียนเอี่ยมต้นฉบับ)
อำนาจเงิน
รักใต้ร่มไทร (คู่สวลี ผกาพันธุ์)
ชาย เมืองสิงห์
เดือนมืด
วินัย พันธุรักษ์
ขวัญใจนักเรียน
เพ็ญศรี พุ่มชูศรี
คนจะรักกัน
รวงทอง ทองลั่นธม
แรมพิศวาส (เอมอร วิเศษสุดต้นฉบับ)
บุษยา รังสี
ฝั่งหัวใจ
ลอยคอ รอคอย
ชรินทร์ นันทนาคร
ในอ้อมกอดพี่
เด็ดดอกรัก
รอยรักรอยเล็บ
ปานทิพย์เทพี
สัญญาที่ป่าเหนือ (คู่รวงทอง ทองลั่นทม)
หากรักเป็นเช่นศาสนา (คู่รวงทอง ทองลั่นทม)
สายัณห์ สัญญา
คนใต้ไม่หวาน
รักทรมาน
เศรษฐา ศิระฉายา
ชั่วนิจนิรันดร
พรทิพย์ภา บูรณะกิจบำรุง
สาวเหนือก็มีหัวใจ
รอพี่กลับเมืองเหนือ
ทูล ทองใจ
นางรอง
สุนารี ราชสีมา
แค้นรอชำระ
นริศ อารีย์
ไม่เคยง้อใครเท่าคุณ
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2519 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)
พ.ศ. 2541 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2504 –  เหรียญจักรมาลา (ร.จ.ม.)
พ.ศ. 2525 –  เหรียญกาชาดสมนาคุณ ชั้นที่ 3 (เหรียญทองแดง)
สมิทธิ เพียรเลิศ

| สมิทธิ เพียรเลิศ |
| --- | --- |
การศึกษา: โรงเรียนสาธิตมหาวิทยาลัยศรีนครินทรวิโรฒ ประสานมิตร  ระดับมัธยมจากโรงเรียนเชอร์บอร์น มหาวิทยาลัยคอลเลจลอนดอน มหาวิทยาลัยแห่งอังกฤษ
อาชีพ: นักธุรกิจ, ศิลปิน, นักแต่งเพลง, นักจัดรายการวิทยุ
องค์การ: แชนแนลวีไทยแลนด์,เอ็มทีวีไทยแลนด์,วีเอชวัน, เวรี่ทีวี, เดอะเวรี่คอมพานี
สมิทธิ เพียรเลิศ เป็นนักธุรกิจสายสื่อ ผู้จัดคอนเสิร์ต ศิลปิน นักแต่งเพลง นักจัดรายการวิทยุชาวไทย ปัจจุบันเป็นผู้ก่อตั้งและประธานบริษัทเดอะเวรี่คอมพานี (The Very Company) โดยก่อนหน้านั้นเคยเป็นเจ้าของและกรรมการผู้จัดการสถานีโทรทัศน์ดนตรีสองช่องคือ เอ็มทีวีไทยแลนด์และแชนแนลวีไทยแลนด์ ปัจจุบันบริหารและดูแลช่องทรู มิวสิค ช่องทรูวิชั่น 357
ประวัติและการศึกษา

สมิทธิเป็นบุตรชายของ พันตำรวจเอก อิทธิวัฒน์ เพียรเลิศ และ นาง ฐมพร เพียรเลิศ จบการศึกษาระดับประถมศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร ระดับมัธยมจากโรงเรียนเชอร์บอร์น (Sherborne School) ประเทศอังกฤษ สหราชอาณาจักร ศึกษาต่อระดับปริญญาตรีจากมหาวิทยาลัยคอลเลจลอนดอน (University College London) ด้วยเกียรตินิยมอันดับ 1 และจบปริญญาโททางด้านผลิตสื่อ จากมหาวิทยาลัยแห่งอังกฤษ (University of England)
การงาน

หลังศึกษาจบได้เข้ามารับตำแหน่งผู้จัดการทั่วไปแชนแนลวีไทยแลนด์ ซึ่งเป็นสถานีโทรทัศน์ดนตรี มีวีเจอย่าง ณัฐฐาวีรนุช ทองมี, วิริฒิพา ภักดีประสงค์ และพอลล่า เทเลอร์ โดยในปีแรกทำให้ผลประกอบการโตขึ้นร้อยละ 20 ระหว่างนั้นยังได้ซื้อกิจการนิตยสาร ป็อปแมกกาซีน (Pop Magazine) หลังจากนั้นมารับตำแหน่งผู้จัดการทั่วไปสถานีโทรทัศน์ดนตรีเอ็มทีวีไทยแลนด์ เครือข่ายของเอ็มทีวีในประเทศไทย มีวีเจอย่าง การณิก ทองเปี่ยม และภูมิใจ ตั้งสง่า และมีช่องลูกคือ วีเอชวันไทยแลนด์ที่เป็นช่องเพลงสากล ในระหว่างทำงานที่แชนแนลวีไทยแลนด์และเอ็มทีวีไทยแลนด์ จัดคอนเสิร์ตเพลงสากล เช่น สลิปน็อต, อลิเชีย คีส์ และตาฮีตีเอตี เป็นต้น
จากนั้นในปี พ.ศ. 2554 เปิดช่องเวรี่ทีวีเป็นของตัวเองทางทรูวิชั่นส์ และเผยแพร่เนื้อหารายการผ่านทางอินเทอร์เน็ตด้วยการทำสตรีมมิงวิดีโอ บางรายงานเผยแพร่ทางยูทูบ ซึ่งมีรายการวีอาร์โซที่สมิทธิเป็นคนดูแล ก่อนวีอาร์โซจะกลายเป็นผู้ผลิตรายการออนไลน์ และเริ่มหันมาผลิตรายการออนไลน์เอง เผยแพร่ทางยูทูบนับตั้งแต่ปี พ.ศ. 2554 อย่างรายการ เดอะบอยซ์สตรีตแมจิก (The Boyz Street Magic) ภายหลังเวรี่เริ่มจัดคอนเสิร์ตแรก คือ เลียม แกลลาเกอร์ และคอนเสิร์ตอื่น ๆ อย่าง ฟอสเตอร์เดอะพีเพิล บริงมีเดอะฮอไรซัน
นัททิงบัตทีฟส์ บอยพาโบล บลอสซัมส์ เลนี แดเนียล ซีซาร์ รวมถึงผลิตรายการออนไลน์ เดอะเวรี่โชว์ (The Very Show) และทำวิทยุออนไลน์ เวรี่เรดิโอ (Very Radio) ในปี พ.ศ. 2558  เริ่มต้นมีผลงานเพลงชิ้นแรกจากการแต่งเนื้อร้องเพลง "ฉันรักเธออยู่ (เหมือนเดิมทุกอย่าง)" และในปี พ.ศ. 2563 ได้ออกผลงานเดี่ยว "บางสิ่งในใจ"
ผลงาน > ผลิตรายการโทรทัศน์

สมิทธิเป็นผู้ผลิตรายการทางสถานีแชนแนลวีไทยแลนด์ เอ็มทีวีไทยแลนด์ และเวรี่ทีวี รวมถึง
เดอะบอยซ์สตรีตแมจิก (The Boyz Street Magic)
เดอะเวรี่โชว์ (The Very Show)
ผลงาน > เพลง

"ฉันรักเธออยู่ (เหมือนเดิมทุกอย่าง)" (พ.ศ. 2558) โดย ฝ้าย อาภาภัทร (ประพันธ์เพลงและผลิตเพลง)
"บางสิ่งในใจ" (พ.ศ. 2563) โดย สมิทธิ (ประพันธ์เพลงและผลิตเพลง)
ผลงาน > จัดคอนเสิร์ต

Slipknot Live in Bangkok (พ.ศ. 2547)
Alicia Keys Live in Bangkok (พ.ศ. 2547)
Liam Gallagher Live in Bangkok (พ.ศ. 2561)
Foster the people Live in Bangkok (พ.ศ. 2561)
Lany Live in Bangkok (พ.ศ. 2561)
Nothing But Thieves Live In Bangkok (พ.ศ. 2561)
VERY LIVE Boy Pablo&Phum Viphurit (พ.ศ. 2561)
Blossoms Live in Bangkok (พ.ศ. 2561)
Sticky Fingers Live in Bangkok (พ.ศ. 2562)
Last Dinosaurs Live in Bangkok (พ.ศ. 2562)
Daniel Caesar Live in Bangkok (พ.ศ. 2562)
Snow Patrol Live in Bangkok (พ.ศ. 2562)
Bring Me the horizon Live in Bangkok (พ.ศ. 2562)
Pale Waves Live in Bangkok (พ.ศ. 2562)
The Maria Live in Bangkok (พ.ศ. 2562)
Boy Pablo Live in Bangkok (พ.ศ. 2562)
Parcels DJ Set (พ.ศ. 2562)
Noel Gallagher Live in Bangkok (พ.ศ. 2562)
Jeff Bernat Live in Bangkok (พ.ศ. 2563)
โซฟี ดัชเชสแห่งโฮเอินแบร์ค

| โจฟี ช็อตโกวา |
| --- | --- |
ดัชเชสแห่งโฮเอินแบร์ค

ประสูติ: 1 มีนาคม ค.ศ. 1868(1868-03-01)
สิ้นพระชนม์: 28 มิถุนายน ค.ศ. 1914(1914-06-28) (46 ปี)
พระสวามี: อาร์ชดยุกฟรันซ์ แฟร์ดีนันท์ แห่งออสเตรีย
พระบุตร: เจ้าหญิงโซฟีแห่งโฮเอินแบร์ค แม็กซิมิเลียน ดยุกแห่งโฮเฮนเบิร์ก เจ้าชายแอร์นแห่งโฮเอินแบร์ค
ราชวงศ์: ราชวงศ์ฮาพส์บวร์ค
พระบิดา: เคานต์โบฮัสลอ โซเทิค แห่งช็อตโกวาและว็อกนิง
พระมารดา: วิลเฮล์มีน คินสกี แห่งวชินิตซ์ และเท็ตทอว์
โซฟี ดัชเชสแห่งโฮเอินแบร์ค (เยอรมัน: Sophie Herzogin von Hohenberg) หรือพระนามในภาษาเช็กคือ โจฟี ช็อตโกวา (เช็ก: Žofie Chotková) เป็นธิดาขุนนางชาวเช็กเกียที่สมรมกับพระราชวงศ์ออสเตรียในฐานะพระชายาในอาร์ชดยุกฟรันซ์ แฟร์ดีนันท์ แห่งออสเตรีย ซึ่งถือเป็นการอภิเษกสมรสนอกกฎมณเฑียรบาล ต่อมา ภายหลังได้รับพระราชทานยศสูงขึ้นไปอีกเป็นดัชเชสแห่งโฮเอินแบร์ค
พระราชประวัติ

เคาน์เตสโซฟี ประสูติเมื่อวันที่ 1 มีนาคม พ.ศ. 2411 ณ เมืองสตุทการ์ต โบฮีเมีย (ปัจจุบันเป็นรัฐหนึ่งของสาธารณรัฐเช็ก) ทรงเป็นธิดาในเค้านท์โบฮัสลอว์ โซเทิคแห่งช๊อทโคว่า และ วอกนิน และ เคาน์เตสวิลเฮล์มมีน คินสกี้ แห่งวชินิตซ์และเท็ตทอว์ ประสูติมาในครอบครัวที่ชนชั้นสูงและมีชื่อเสียงในโบฮีเมีย แต่ไม่ได้มีเชื้อพระวงศ์เลยแม้แต่น้อย แต่ถ้านับถอยหลังไปถึงรุ่นก่อนๆของบรรพบุรุษของพระนาง จะพบว่า บรรพบุรุษของฝ่ายหญิงหรือทางมารดาของพระนามนั้น ได้สืบเชื้อสายมาจากเจ้าหญิงแห่งบาเดิน, โฮเอินท์ซ็อลเลิร์น-เฮ็คคิงเงิน และลิกเตนสไตน์ แต่สมัยนั้น เขาจะนับดูถอยหลังของบรรพุรุษของฝ่ายชายมากกว่า ซึ่งเป็นต้นราชสกุลนี้ ดังนั้น ถ้าเปรียบเทียบระหว่างครอบครัวของพระนางกับชนชั้นสูง ครอบครัวโซเทิคนี้ จะเป็นเหมือนแค่ประชาชนธรรมดาๆเท่านั้น
เมื่อพระนางเจริญพระชันษา พระนางได้เข้าไปทำงานในราชสำนักออสเตรีย โดยทรงเป็นนางกำนัลข้าหลวง ทำงานถวายรับใช้อาร์ชดัชเชสอิสซาเบลล่า ซึ่งเป็นพระชายาในอาร์ชดยุกฟรีดริชแห่งออสเตรีย ดยุกแห่งเทเชิน ในพระตำหนักส่วนพระองค์ที่เมืองเพรสบูร์ก (ปัจจุบันคือกรุงบราติสลาวา) ซึ่งสถานที่นั้น เป็นที่ซึ่งพระนางได้พบกับพระนัดดาของอาร์ชดัชเชสอิสซาเบลล่า ซึ่งก็คืออาร์ชดยุกฟรันซ์ แฟร์ดีนันท์ นั่นเอง
ความสัมพันธ์กับอาร์ชดยุกฟรันซ์ แฟร์ดีนันท์

พระนางและอาร์ชดยุกฟรันซ์ แฟร์ดีนันท์ ทรงมีการติดต่อหากันอย่างลับๆ เนื่องจากเป็นการคบหากันนี้ เป็นการละเมิดกฎจารีคประเพณี พระนางได้เขียนจดหมายมาหาพระองค์ระหว่างที่พระองค์ทรงอยู่ในระยะพักฟื้นจากโรควัณโรคหลังจากเสด็จกลับจากเกาะลอว์ชิน บนทะเลอาเดรียติก ประเทศโครเอเชีย ทั้งสองได้เก็บความสัมพันธ์นี้อย่างลับๆมาเป็นเวลากว่า 2 ปี จนเมื่อทั้งราชสำนักรู้เรื่องการคบหากันของทั้ง 2 พระองค์ เนื่องจากอาร์ชดัชเชสอิสซาเบลล่าทางแอบเข้าไปในห้องบรรทมส่วนพระองค์ของอาร์ชดยุกฟรันซ์ แฟร์ดีนันท์  เพื่อจะทอดพระเนตรอัลบั้มพระฉายาลักษณ์ โดยอาร์ชดัชเชสอิสซาเบลล่าทรงหวังว่า จะให้พระธิดาของพระองค์อภิเษกสมรสกับอาร์ชดยุกฟรันซ์ แฟร์ดีนันท์  โดยพระองค์ทรงหวังว่าจะทอดพระเนตรเห็นพระฉายาลักษณ์ของพระธิดาของพระองค์ แต่กลับเห็นรูปโซฟีแทน พระองค์จึงทรงนำความไปฟ้องอาร์ชดยุกฟรีดริช พระสวามี และทรงปลดโซฟีออกจากตำแหน่งนางข้าหลวง ส่วนพระสวามีได้ทรงนำความที่พระชายาทูลบอก ไปทูลเกล้าต่อจักรพรรดิฟรันซ์ โยเซฟ ทำให้เรื่องราวของทั้ง 2 พระองค์ได้เลื่องลือกันทั่วราชสำนัก จักรพรรดิทรงกริ้วมาก มีพระบัญชาให้เรียกพระราชนัดดา ผู้เป็นองค์รัชทายาทมาเข้าเฝ้าพระองค์ ทั้ง 2 พระองค์ได้ทรงมีปากเสียงกันแค่เรื่องผู้หญิงคนเดียว โดยทรงกล่าวว่า พระราชนัดดาจะอภิเษกสมรสกับโซฟีไม่ได้ เพราะจะเป็นละเมิดกฎมณเฑียรบาลในเรื่องของการอภิเษกสมรสว่า To be an eligible partner for a member of the Austro-Hungarian imperial family, one must be a member of one of the reigning or formerly reigning dynasties of Europe. พระบรมวงศานุวงศ์ออสเตรีย-ฮังการีทุกพระองค์จะต้องอภิเษกสมรสกับพระบรมวงศานุวงศ์หรือเชื้อพระวงศ์ในราชวงศ์ยุโรปเท่านั้น หากอภิเษกสมรสกับบุคคลที่มิได้เป็นเชื้อพระวงศ์ใดๆเลย เมื่อมีพระโอรส หรือ พระธิดา ก็จะไม่มีสิทธิ์ในการสืบสันตติวงศ์ และจะมิได้อยู่ในลำดับการสืบสันตติวงศ์อีกด้วย
ซึ่งโซฟีนั้น เกิดมาในครอบครัวที่มิได้เป็นเชื้อพระวงศ์แต่อย่างใด ถึงแม้ว่าบรรพบุรุษทางมารดาจะเป็นเชื้อพระวงศ์ แต่เขาจะดูในบรรพบุรุษทางบิดามากกว่า แต่เมื่อปี พ.ศ. 2512 นักประวัติศาสตร์ชาวออสเตรียคนหนึ่งได้กล่าวว่า ถ้าย้อนมองไปบรรพบุรุษทางบิดาของโซฟีนั้น จะพบว่า บรรพบุรุษที่แท้จริงของโซฟีที่ได้สืบเชื้อสายมานั้นคือ เคานต์อัลเบรชท์ที่ 1 ดังนั้น โซฟีและอาร์ชดยุกฟรันซ์ แฟร์ดีนันท์ เป็นพระญาติกันโดยไม่รู้ตัว ซึ่งถ้าจักรพรรดิทรงมองย้อนบรรพบุรุษของโซฟีมากกว่านี้ ก็จะทรงทราบว่า โซฟีก็เป็นสมาชิกราชวงศ์ฮาพส์บวร์คเช่นกัน...
ด้วยความที่อาร์ชดยุกฟรันซ์ แฟร์ดีนันท์  หลงรักพระนางหัวปักหัวปำ พระองค์ทรงปฏิเสธที่จะทรงอภิเษกสมรสกับสตรีคนใดเลย สมเด็จพระสันตะปาปาลีโอที่ 13, จักรพรรดินิโคลัสที่ 2 แห่งรัสเซีย และจักรพรรดิวิลเฮล์มที่ 2 แห่งเยอรมนี ทรงร่วมมือกันเจรจากับจักรพรรดิฟรันซ์ โยเซฟ โดยพระองค์ทรงกังวลว่าอาร์ชดยุกฟรันซ์ แฟร์ดีนันท์ จะทำให้พระราชวงศ์เสื่อมเสีย หลังจากที่ทั้ง 2 พระองค์ทรงมีปากเสียงกันมาก่อนหน้านี้แล้ว
อภิเษกสมรส

แต่ในที่สุด อีก 1 ปีต่อมา จักรพรรดิฟรันซ์ โยเซฟมีพระบรมราชานุญาตให้อาร์ชดยุกฟรันซ์ แฟร์ดีนันท์ สามารถอภิเษกสมรสกับโซฟีได้ แต่ทรงมีข้อแม้ว่าการอภิเษกสมรสครั้งนี้จะเป็นการสมรสแบบนอกระบบ กล่าวคือไม่ได้อยู่ในกฎมณเฑียรบาล โดยเป็นการแต่งงานของชายที่สูงศักดิ์กับหญิงต่ำต้อยกว่า เมื่อทรงมีทายาท พระราชบุตรของทั้งสองจะไม่มีสิทธิ์ในการขึ้นครองราชย์และจะไม่มีสิทธิ์อยู่ในลำดับการสืบสันตติวงศ์อีกด้วย และนอกจากนี้ เมื่ออภิเษกสมรสกันแล้ว โซฟีผู้เป็นฝ่ายหญิงจะไม่มีสิทธิ์ในการดำรงพระอิสริยยศของพระสวามี (พระองค์ทรงเป็นอาร์ชดยุกแห่งออสเตรีย-เอสเต และดยุกแห่งโมเดนา ดังนั้น พระนางก็จะไม่มีสิทธิ์เป็นอาร์ชดัชเชสแห่งออสเตรีย-เอสเต และดัชเชสแห่งโมเดนาอีกด้วย) และเมื่อปรากฏต่อสาธารณชน โซฟีก็จะไม่มีสิทธิ์ที่จะปรากฏตัวต่อสาธารณชนเคียงข้างผู้เป็นพระสวามี และก็จะไม่มีสิทธิ์นั่งบนพระราชรถขบวนเสด็จอีกด้วย จนกว่าจักรพรรดิจะทรงอนุญาต
ทั้งสองทรงเข้าพิธีอภิเษกสมรสเมื่อวันที่ 1 กรกฎาคม พ.ศ. 2443 ณ เมืองไรช์สตัดท์ (ปัจจุบันคือเมืองซาคูพาย) โบฮีเมีย โดยการอภิเษกสมรสครั้งนี้ จักรพรรดิฟรันซ์ โยเซฟไม่ทรงเข้าร่วมพิธีในครั้งนี้ด้วย ไม่มีแม้แต่พระอนุชาและพระขนิษฐาของพระองค์เลย จะมีก็แต่อาร์ชดยุกและอาร์ชดัชเชสบางพระองค์เท่านั้น รวมไปถึงพระมารดาทูนหัวของพระองค์ อาร์ชดัชเชสมาเรีย เมเรซ่าและพระธิดาทั้ง 2 พระองค์ การอภิเษกสมรสครั้งนี้ถือเป็นการอภิเษกสมรสแบบเงียบๆ หลังจากการอภิเษกสมรส โซฟีได้รับพระราชทานพระยศเป็น เจ้าหญิงแห่งโฮเอินแบร์ค (อังกฤษ: Her Serene Highness The Princess of Hohenberg, เยอรมัน: Ihre Durchlaucht Fürstin von Hohenberg) และต่อมาในปี พ.ศ. 2452 โซฟีได้ดำรงพระอิสริยศักดิ์สูงขึ้นเป็น ดัชเชสแห่งโฮเอินแบร์ค (อังกฤษ: Her Highness The Duchess of Hohenberg, เยอรมัน: Ihre Hoheit' Herzogin von Hohenberg) โดยพระยศนี้อาจจะทำให้โซฟีดูสูงศักดิ์ขึ้น แต่ก็ยังให้ความสำคัญน้อยเช้นเดิม อย่างเช่นเมื่อมีงานเลี้ยงพบปะของพระราชวงศ์อิมพีเรียล โซฟีก็ถูกแยกให้อยู่ห่างพระสวามีของพระองค์
อาร์ชดยุกฟรันซ์ แฟร์ดีนันท์ และดัชเชสแห่งโฮเอินแบร์คมีพระธิดา 1 พระองค์ และพระโอรส 2 พระองค์ โดยทุกพระองค์นี้มิได้ทรงดำรงอยู่ในราชวงศ์ฮาพส์บวร์คเลย ไม่ว่าจะเป็นราชสกุลฮาพส์บวร์ค-ลอร์เรน หรือฮาพส์บวร์ค-โลทรินเจน แต่ทุกพระองค์จะทรงดำรงในราชสกุลใหม่คือ โฮเอินแบร์ค (von Hohenberg) จึงถือได้ว่าอาร์ชดยุกฟรันซ์ แฟร์ดีนันท์ ทรงเป็นต้นราชสกุลโฮเอินแบร์ค
เจ้าหญิง โซฟี มารี ฟรันเซสกา อันโทเนีย อิกเนเชีย อัลเบอร์ต้า ประสูติเมื่อวันที่ 24 กรกฎาคม พ.ศ. 2444 ทรงสมรสกับเคานต์ฟรีดริชแห่งน๊อสติดส์-รายเน็ค มีพระโอรส-พระธิดารวม 4 พระองค์
เจ้าชาย มักซีมีเลียน คาร์ล ฟรันซ์ ไมเคิล ฮิวเบิร์ต แอนตัน อิกเนเชียส โยเซฟ มาเรีย ดยุกแห่งโฮเอินแบร์ค ประสูติเมื่อวันที่ 29 กันยายน พ.ศ. 2445 ทรงอภิเษกสมรสกับเคานต์เตสเอลิซาเบธแห่งวาร์ลบูร์ก-โวลเฟกและวาลซี  มีพระโอรสทั้งหมด 6 พระองค์
เจ้าชาย แอร์น อัลฟอนส์ ฟรันซ์ อิกแนส โยเซฟ มาเรีย แอนตัน ประสูติเมื่อวันที่ 27 พฤษภาคม พ.ศ. 2447 ทรงสมรสกับมารี-เทเรส วู๊ด มีพระโอรสทั้งหมด 2 พระองค์